Král vs Joker

Král vs Joker je prvý sólový štúdiový album slovenského rappera Suverena vydaný pod vydavateľstvom Zlatý Prach s distribúciou od Sony BMG. Album po mnohých odkladoch vyšiel 17. mája 2010 (album mal pôvodne vyjsť v roku 2008, neskôr sa dátum vydania presunul na apríl 2009). Album sa nahrával v štúdiu Gitano Records, o mix a master sa postaral Marek Šurin a grafiku obalu urobil Tru z RHB Design.

Ako hostia sa na albume predstavili Vladis, Majk Spirit, Otecko, Cigo, Vierka Ayisi, Dominika Mirgová, Martin Madej a iní. O hudobné produkcie sa postarali Deryck, Suvereno, DJ Wich, DeLa Creame, Abe a Grimaso. V niektorých skladbách bol použitý autotune, tematicky je album rozdelený do viacerých častí (reprezentívna, vážnejšia aj zábavná), ktoré sa navzájom prelínajú. Názov a koncepcia albumu symbolizuje princíp duality, teóriu relativity aj Jin a jang (tradičný symbol reprezentujúci sily Jin a Jang sa nachádza aj na obale albumu).

Album sa na internete objavil aj v inštrumentálnej verzii. Inštrumentálna verzia obsahuje 15 skladieb.
 Videoklipy 
Prvý dvojklip bol urobený ku skladbám "Moje meno" a "Grillz" a mal premiéru 18. júna 2008 na webe Hip-Hop.sk. Klip sa stretol so zmiešanými reakciami a skladba "Moje meno" (o jej produkciu sa postaral DeLa Creame) nakoniec nebola na albume použitá.

Pilotný klip bol urobený k politicko zameranej skladbe "Propaganda" a bol vypustený vo februári 2010. Klip bol nízkorozpočtový a samotný Suvereno sa v ňom ani neobjavil, no klip sa stretol s pozitívnymi ohlasmi. O realizáciu klipu sa postaral Braňo Jašš.

 Zoznam skladieb 
#		Názov	ProducentHosťDĺžkaPoznámky1„Magický Okamih“Deryck1:35spev a prejav: Martin Madej2„Slobodné Kráľovstvo“Suvereno2:483„Propaganda“Deryck & DeLa Creame5:154„Funky Fresh“Deryck3:29spev: Jozef Džannes Döme; skladba obsahuje prvky zo skladby „Heavy Fallin' Out“ od The Stylistics.5„Hit Factory“DeryckVladis3:536„Dekameron“Abe4:17spev: Martin Madej7„Tu a Teraz“GrimasoMajk Spirit4:12spev: Martin Madej8„Gigolo“ Deryck 3:44spev: Dorotka Pavlíková9„Ty Si Jediná“Abe3:33spev: Miro Holtzman10„Suverénna 16“DeryckH164:0911„Diskogule“Grimaso3:0112„Kult Ženy“BaddogzVierka Ayisi3:5613„Grillz“Deryck3:5514„Palcuj Riť“Deryck4:2615„Zlatá Klietka“DeryckMajk Spirit & Otecko3:4816„Klipy Sa Nemajú Kde Hrať“Deryck3:3317„Junior“DeLa Creame4:03spev: Marco Von Bismarck & Martin Madej18„Alibi“GrimasoDominika Mirgová3:1719„Clubbanger“DJ Wich3:36spev: Martin Madej20„Srdce na Dlani“DeLa Creame3:40spev: Šipo
 Výroba albumu 
 Lukáš "Suvereno" Lacko - rap, spev, hudobná produkcia, výkonná produkcia
 Marek "DeLa Creame" Šurin - hudobná produkcia, mix, mastering, výkonná produkcia
 Štefan "Deryck" Szendrei - hudobná produkcia
 Martin Madej - spev, hovorené slovo
 Jozef "Džannes" Döme - spev
 Michal "Majk Spirit" Dušička - rap
 Michal "Grimaso" Mikuš - hudobná produkcia
 Miro Holtzman - spev
 Branislav "Otecko" Korec - rap
 Juraj "Cigo" Wertlen - rap
 Dorota Pavlíková - spev
 Vierka Ayisi - spev
 Dominika Mirgová - spev
 Tomáš "DJ Wich" Pechlák - hudobná produkcia
 Marco Von Bismarck - spev
 Šipo - spev
 Abe - hudobná produkcia
 Baddogz - hudobná produkcia
 Vladis - rap
 Tru (RHB Desing) - dizajn obalu
 Referencie 

Kategória:Hudobné albumy z 2010
Kategória:Albumy repera Suverena
Kategória:Debutové albumy